Abkhasias flagg

Abkhasias flagg er flagget til den delvis anerkjente republikken Abkhasia. Flagget blei offisielt antatt 23. juli 1992. Det har fire grønne og tre hvite horisontale striper. I kantonen er det et rødt felt med banneret til det tidligere Kongedømmet Abkhasia, som består av ei åpen, hvit hånd med sju hvite stjerner i en halvsirkel over. Hånda betyr «Hei, venner! Stopp, fiender!». Stjernene har blitt omtolka til å representere landets sju historiske regioner: Sadzen, Bzyp, Gumaa, Abzhywa, Samurzaqan, Dal-Tsabal og Pskhuy-Aibga.

Eksterne lenker
 Abkhasias flagg hos Flags of the World

Kategori:Asiatiske flagg
Flagg
Kategori:Etableringer i 1992